open-index/open-wikipedia-markdown huggingface dataset:
הקורפוס ה-23 (ארצות הברית)

**הקורפוס ה-23** היה קורפוס של צבא ארצות הברית שלחם במהלך מלחמת העולם השנייה.

## היסטוריה
הקורפוס הוקם ב-15 בינואר 1944 בפורט בואי, טקסס. הקורפוס נשלח לחזית המערבית, והשתתף בפלישת בעלות הברית המערביות לגרמניה כחלק מהארמייה ה-15 של לאונרד ג'רואו. ב-6 בפברואר 1945 מונה ג'יימס ואן פליט כמפקד הקורפוס, ובאפריל הוא הוצב ככוח כיבוש במערב גרמניה, באזור סביב טריר וקובלנץ, ובסיסו היה באוברשטיין. ביולי העביר הקורפוס את העמדות לידי צרפת. הקורפוס פורק ב-10 בפברואר 1946.

## מפקדים
* ג'יימס ואן פליט (6 בפברואר 1945 - 16 במרץ 1945)
* יו ג'וזף גאפי (16 במרץ 1945 - 10 בפברואר 1946)
קטגוריה:גייסות בצבא ארצות הברית במלחמת העולם השנייה
סטפן יוהאן סטפנסון

**סטפן יוהאן סטפנסון** (באיסלנדית: **Stefán Jóhann Stefánsson**; 20 ביולי 1894 – 20 באוקטובר 1980) היה פוליטיקאי איסלנדי שכיהן כמנהיג המפלגה הסוציאל-דמוקרטית של איסלנד בין השנים 1938 – 1952. הוא שימש כשר החוץ הראשון של איסלנד וכשר לענייני חברה ומפברואר 1947 ועד דצמבר 1949 הוא כיהן כראש ממשלת איסלנד.

## חייו
סטפנסון נולד באייפיורדור (Eyjafjörður) שבצפון איסלנד. הוא סיים את לימודיו בבית הספר התיכון Menntaskólinn í Reykjavík ברייקיאוויק ב-1918. ב-1922 הוא סיים את לימודי המשפטים. ב-1934 הוא נבחר לראשונה לאלת'ינגי (הפרלמנט האיסלנדי) וב-1937 התפטר. ב-1942 הוא נבחר בשנית וכיהן כחבר האלת'ינגי עד 1953. ב-1939 היא כיהן כשר לעניינים חברתיים ובשנים 1940 – 1942 כשר החוץ. ב-4 בפברואר 1947 הוא נבחר להיות ראש ממשלת איסלנד. ב-30 במרץ 1949 החליט האלת'ינגי שאיסלנד תצטרף לברית נאט"ו ועל רקע החלטה זו פרצו באיסלנד מהומות. ב-6 בדצמבר 1949 הוא סיים את תפקידו כראש הממשלה. בין השנים 1957 – 1965 הוא שימש כשגריר איסלנד בדנמרק ובחלק מתקופה זו שימש גם כשגריר באירלנד ובטורקיה.

על פי מסמכים שפורסמו על ידי הספרייה והמוזיאון הנשיאותיים על שם הארי טרומן, פעל סטפנסון בשיתוף פעולה קרוב עם ה-CIA במהלך תקופת כהונתו כראש הממשלה ונראה שהוא החזיק באמונה שיש צורך בנוכחותם של הכוחות המזוינים של ארצות הברית באיסלנד כדי להגן עליה מפני מורדים קומוניסטים.

## קישורים חיצוניים
* מידע אודותיו באתר האלת'ינגי (הפרלמנט האיסלנדי) 

קטגוריה:ראשי ממשלת איסלנד
קטגוריה:שרי החוץ של איסלנד
קטגוריה:שרי הרווחה של איסלנד
קטגוריה:שגרירי איסלנד
קטגוריה:שגרירי איסלנד בדנמרק
קטגוריה:שגרירים באירלנד
קטגוריה:שגרירים בטורקיה
קטגוריה:איסלנדים שנולדו ב-1894
קטגוריה:איסלנדים שנפטרו ב-1980
הקורפוס ה-22 (ארצות הברית)

**הקורפוס ה-22** היה קורפוס של צבא ארצות הברית שלחם במהלך מלחמת העולם השנייה ומלחמת וייטנאם.

## היסטוריה
הקורפוס הוקם ב-9 בינואר 1944 וכמפקדו מונה הנרי טרל הבן. הקורפוס הוצב בפורט קמפבל, קנטקי. תחת פיקודו של ארנסט הרמון, נשלח הקורפוס לחזית המערבית, ולחם בפלישת בעלות הברית המערביות לגרמניה. בינואר 1946 פורק הקורפוס. ב-10 בינואר 1966 הוקם הקורפוס מדש בפורט הוד, טקסס, ונשלח לווייטנאם. הקורפוס השתתף במלחמת וייטנאם כחלק מכוח השדה השני (II Field Force), ופורק ב-3 במאי 1971.

## מפקדים
* הנרי טרל הבן (15 בינואר 1944 - נובמבר 1944)
* ארנסט הרמון (23 בינואר 1945 - 10 בינואר 1946)
קטגוריה:גייסות בצבא ארצות הברית במלחמת העולם השנייה
קטגוריה:גייסות בצבא ארצות הברית
אלכסנדר שוולו

**אלכסנדר שְׁווֹלוֹ** (בגרמנית: **Alexander Schwolow**, נולד ב-2 ביוני 1992 בוויסבאדן שבגרמניה) הוא כדורגלן גרמני המשחק בעמדת השוער בקבוצת הארט אוף מידלות'יאן.

## קריירת מועדונים
שוולו שיחק כנער במועדון והן ויסבאדן מעיר הולדתו. בשנת 2008, כאשר היה בן 16, החל לשחק בנוער של פרייבורג, ובשנת 2010 הפך לשוער של קבוצת המילואים של המועדון. בקבוצת המילואים ערך 51 הופעות, בהן ספג 77 שערים, ושמר 12 פעמים על רשת נקייה. בינואר 2012 הוקפץ שוולו לקבוצה הבוגרת של פרייבורג, ותחילה ישב על הספסל כשוער מחליף. רק במאי 2014 ערך שוולו את הופעת הבכורה בקבוצה הבוגרת, כשפתח בהפסד פרייבורג 2–3 להנובר 96. בקיץ 2014 עבר שוולו בהשאלה לשנתיים לארמיניה בילפלד, וערך את הופעת הבכורה שלו בניצחון 1–4 על זנדהאוזן במסגרת הגביע הגרמני. שוולו שיחק עונה אחת בארמיניה בילפלד, ובקיץ 2015 נקרא שוב לשחק בפרייבורג, שנשרה בלעדיו לליגת הבונדסליגה השנייה, על אף שנשארה עוד שנה בחוזה ההשאלה שלו לארמיניה בילפלד, משום שהקבוצה נשארה ללא שוערים לאחר מכירתו של רומן בורקי לבורוסיה דורטמונד. בעונת 2015/16 שוולו עמד בשערה של פרייבורג כשוער הראשון, וסייע לה להעפיל לבונדסליגה מהמקום הראשון. שוולו נשאר השוער הראשון גם בעונת 2016/17, בה הקבוצה סיימה באופן מפתיע בחלק העליון של הטבלה, והציג יכולת גבוהה. ב-4 באוגוסט 2020 לאחר שמונה שנים בפרייבורג חתם בהרטה ברלין. ב-15 ביוני 2022 הושאל לשאלקה 04.

ב-27 ביולי 2023 חתם באוניון ברלין, בה הוא משמש שוער משנה לפרדריק רונו. שוולו ערך 7 הופעות בשתי עונות באוניון ברלין. בקיץ 2025 תם חוזהו והוא שוחרר מהקבוצה.

## קריירה בינלאומית
שוולו הופיע בכל הנבחרות הצעירות של גרמניה עד גיל 20, אך טרם זומן לנבחרת גרמניה הבוגרת.

## תארים
עם פרייבורג:
* אליפות הבונדסליגה השנייה: 2015/16

## קישורים חיצוניים

קטגוריה:שוערי כדורגל גרמנים
קטגוריה:כדורגלנים גרמנים
קטגוריה:כדורגלני ארמיניה בילפלד
קטגוריה:כדורגלני פרייבורג
קטגוריה:כדורגלני הרטה ברלין
קטגוריה:כדורגלני שאלקה 04
קטגוריה:כדורגלני אוניון ברלין
קטגוריה:כדורגלני הארטס
קטגוריה:גרמנים שנולדו ב-1992
ישיבת זכרון מיכאל

**ישיבת זכרון מיכאל** היא ישיבה חרדית-ליטאית השוכנת בזכרון יעקב.

הישיבה הוקמה הוקמה בסוף שנות ה-80 של המאה ה-20 כחלק מ”המרכז לחינוך תורני“ (מ.ל.ת.) מיסודו של הרב שלום מאיר יונגרמן. בשנותיה הראשונות תפס כולל האברכים של הישיבה את המקום המרכזי בה, ובמהלך שנות ה-90 גדל מספר בחורי הישיבה. כיום עומד מניין הבחורים סביב מאתיים יחד עם הסניף בבני ברק. ראש הישיבה כיום הוא הרב יוסף חיים בן-דב, לצידו כיהן גיסו הרב ישראל מנחם הירשפלד עד למחלתו בשנים האחרונות.

## היסטוריה
בשנת 1968 הקים הרב שלום מאיר יונגרמן קריה חרדית בזכרון יעקב הכוללת ישיבות קטנות ומתיבתות, כולם תחת הארגון מ.ל.ת - מרכז לחינוך תורני.

הישיבה נחנכה לקראת שנת הלימודים ה'תשמ"ט, בידי הרב יונגרמן ונקראה "זיכרון מיכאל" על שם אביו. בראשות הישיבה הועמד הרב אלחנן אילן מילר. לאחר פרישתו בתום תקופת כהונה קצרה, מינה הרב יונגרמן את ראשי הישיבה הנוכחיים, שניהם חתניו של הרב חיים שאול גריינימן, שהרב יונגרמן היה מקורבו. 

הלימוד בישיבה ודרכה בכלל מתנהלים בדרכו של החזון איש. הלימוד הוא לפי 'סוגיות', נושאים נבחרים במסכת, כמקובל בישיבת סלבודקה בבני ברק, ולא לפי סדר דפי המסכת המקובל ברוב הישיבות. דגש מיוחד מושם בישיבה על ידיעת ההלכה ושמירתה בקפדנות שהן חלק מרכזי בעבודת ה' בתפיסתו של החזון איש.

הישיבה מקבלת בחורים מכל הזרמים החרדיים שמעוניינים ללמוד בסגנון הלימוד המקובל בה, אך רוב התלמידים נמנים עם משפחות חוג חזון איש, בעיקר על החלק בו שהונהג על ידי הרב חיים שאול גריינימן עד לפטירתו. בנו הרב אברהם ישעיהו גריינימן גר בקרבת הישיבה והשפעתו עליה רבה למרות שאינו נושא בה בתפקיד רשמי.
מאפיין נוסף בישיבה זו בשונה מרוב הישיבות של המגזר הליטאי, שהישיבה מרשה ואף מעודדת נישואין בגיל צעיר בהתאם לגישתו של החזון איש.

## צוות הישיבה
ראש הישיבה הוא הרב יוסף חיים בן דב, לצידו כיהן הרב ישראל מנחם הירשפלד, עד למחלתו בשנים האחרונות.  

המנהל הרוחני הוא הרב חיים שלום וייס, חתנו של הרב דב יפה.

ר"מים המכהנים או כיהנו בישיבה: הרב אברהם קלמנוביץ; הרב אליהו בייפוס; הרב אליהו פוזן; הרב צבי פרידמן והרב יחיאל מיכל פישר.

משיבים: הרב אילון שמואל עזריאלי והרב שמעון קויפמן.

באופן ייחודי למדי, הר"מים וראשי הישיבה מכהנים ברוטציה, כדי לאפשר לכל אחד מהם תקופה בשנה ללימודיו הפרטיים.

## מוסדות הקשורים לישיבה
לישיבה סניף קטן בבני ברק, במבנה ישיבת "אוהל יעקב" בשכונת זיכרון מאיר. בראשות סניף הישיבה מכהנים (לסירוגין) הרב אליהו והרב יעקב גריינימן (בני הרב חיים גריינימן), והרב שמואל ('מוּקֶה') זילבר (נכדו של הרב גריינימן).

ישיבות לצעירים הקשורות לישיבה: ישיבת תהילת-שלמה בבני ברק; ישיבת דרכה-של-תורה במודיעין עילית ובמידה מסוימת גם ישיבת משכן התורה בבני ברק.

לבוגרי הישיבה מספר כוללי אברכים ייעודיים שהלימודים בהם תואמים לסגנון הלימוד בישיבה: בבני ברק, "כולל וילנא" בראשות הרב יוסף גריינימן (בן הרב חיים שאול גריינימן), וכולל נוסף בראשות הרב אברהם קלמנוביץ; במודיעין עילית, "כולל זיכרון גבריאל" על שם הרב גבריאל ריקליס, חמיו של הרב יונגרמן, בראשות הרב יחיאל לרר ורבנים נוספים.

## הערות שוליים

זיכרון מיכאל (זכרון יעקב)
קטגוריה:זכרון יעקב: מבנים
ישראל איסר שפירא (מזריטש)

הרב **רפאל ישראל איסר שפירא** (ה'תקפ"ח, 1828 - ה'תרנ"ד, 1894) היה רב ופוסק הלכה ליטאי שפעל גם בפולין. ר"מ בישיבת סייני ורבן של אוגוסטוב ומזריטש. מחבר הספר "עזרת ישראל".

## ביוגרפיה
נולד באוגוסטוב, בצעירותו היה תלמידו המובהק של הרב יהודה בכרך רבה של סייני וראש הישיבה בעיר. אחר כך נסע ללמוד בישיבת וולוז'ין והיה לתלמידו של רבי יצחק מוולוז'ין. בוולוז'ין שמע שיעורים גם מפי ראשי הישיבה הצעירים דאז, הרב נפתלי צבי יהודה ברלין והרב אליעזר יצחק פריד.

הוא נישא בווילנה לנינתו של הצדיק המקובל הווילנאי המפורסם, שהיה עיוור ונודע בכינויו ר' ישעיה'לה סגי-נהור אשכנזי. חזר לגור בסביבת עיר מולדתו ובסוף שנות ה-40 של המאה ה-19 היה שותף לרב משה יצחק אביגדור בהקמת ישיבתו החדשה בסייני, לאחר הקמתה כיהן בה כר"מ. לפי תוכניתם של השניים אמורה הייתה ישיבת סייני להיות המקבילה הפולנית של ישיבת וולוז'ין הליטאית, אך התוכנית נגנזה בשל התנגדות השלטונות הרוסיים.

הוא היה מקובל כפוסק הלכה בכיר בדורו, וגדולי הרבנים בפולין וליטא הפנו אליו שאלות הלכתיות. בהם: רבי ישראל יהושע טרונק מקוטנו, רבי יום טוב ליפמן היילפרין מביאליסטוק, רבי יוסף שאול נתנזון מלבוב, רבי צבי הירש אורנשטיין מבריסק ורבי חיים אלעזר וקס מקאליש.

בין השנים ה'תרי"ד, 1854 - ה'תרכ"ט, 1869, כיהן כרבה של אוגוסטוב מולדתו. ולאחר מכן (בסביבות ה'תר"ם, 1880) התקבל כרבה של מזריטש, משרה בה נשא עד פטירתו בשנת ה'תרנ"ד, 1894.

## משפחתו
אחיו הרב יהושע השל שפירא היה רבן של שאקי ושצ'וצ'ין שבפלך לומז'ה.

חמיו היה הרב יעקב יוסף בן הרב משה יהודה הלוי גראמער, הוא נפטר במרץ 1870 בחיי אביו בגיל 49 לאחר מחלה קשה.

בנו ר' דוב נחמן שפירא (ה'תרכ"א-ה'תרצ"א), התמנה אחריו כרבה של מזריטש.

## לקריאה נוספת
* משה צינוביץ, **רבני אוגוסטוב: הרב ישראל איסר שפירא - הרב הרביעי**, בתוך: י. אלכסנדרוני (עורך), ספר יזכור לקהילת אוגוסטוב והסביבה, תל אביב תשכ"ו, עמ' 92–94

## קישורים חיצוניים
* 
* 

## הערות שוליים

קטגוריה:בוגרי ישיבת וולוז'ין
קטגוריה:רבנים ליטאים
קטגוריה:רבנים פולנים
קטגוריה:מזריטש: רבנים
קטגוריה:מחברי ספרי שו"ת
קטגוריה:אבות בתי דין
קטגוריה:ילידי 1828
קטגוריה:נפטרים ב-1894
רוג'ר אשטון-גריפית'ס

**רוג'ר אשטון-גריפית'ס** (באנגלית: **Roger Ashton-Griffiths**; נולד ב-19 בינואר 1957) הוא שחקן אופי, תסריטאי ובמאי אנגלי. הוא מוכר מהופעתו בתפקיד מייס טיירל בסדרה "משחקי הכס" של HBO.

## ביוגרפיה
רוג'ר אשטון-גריפית'ס נולד בהרטפורדשייר. הוא סיים תואר באוניברסיטת לנקסטר, תואר MA באמנות באוניברסיטת מזרח לונדון, ודוקטורט באוניברסיטת מזרח אנגליה. הוא התחיל את הקריירה שלו בשירה עם האופרה האנגלית הלאומית בלונדון קוליסאום.

אשטון-גריפית'ס הופיע במספר רב של סרטים מפורסמים בהם "ברזיל" של טרי גיליאם (1985), "האחים גרים - למבוגרים בלבד" (2005), "Dreamchild" ו"שרלוק הולמס הצעיר" (מ-1985), "ירח דבש מכושף" של ג'ין ויילדר (1986), "פירטים" של רומן פולנסקי (1986), "הטבח, הגנב, אשתו והמאהב" של פיטר גרינוויי (1989), "המסע אל הרי הירח" (1990), "שיקגו ג'ו והדוגמנית" (1990), "ארץ הצללים" (1993), "דיוקנה של גברת" (1996), "הרוח בערבי הנחל" (1996), "סיפורו של אביר" (2001), "כנופיות ניו יורק" של מרטין סקורסזה (2002), "כשתפגשי זר גבוה ומסתורי" של וודי אלן, "גרייס ממונקו" של אוליבייה דהאן (2014) וסרטו של מייק לי "מר טרנר" (2014).

בטלוויזיה הופיע אשטון-גריפית'ס בין השאר בסדרות "ג'ק המרטש", "האודיסיאה", "מרלין", "מרגרט", "שושלת טיודור", "דוקטור הו", "קורוניישן סטריט" ו"האב בראון". הוא גילם את לורד מייס טיירל בעונות הרביעית עד השישית של סדרת הפנטזיה "משחקי הכס".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:תסריטאים בריטים
קטגוריה:בוגרי אוניברסיטת מזרח אנגליה
קטגוריה:אנגלים שנולדו ב-1957
מדינות המחזיקות בנשק גרעיני

[ממוזער|500px|מפת מדינות החמושות ב[נשק גרעיני.

]]

המדינות הריבוניות המחזיקות בנשק גרעיני, הינה רשימת מדינות אותן  נהוג לכנות "מדינות מועדון הגרעין". חמש מן המדינות הן החברות הקבועות במועצת הביטחון של האומות המאוחדות, נחשבות למעצמות גרעין וחתומות על האמנה למניעת הפצת נשק גרעיני: ארצות הברית, רוסיה (יורשת ברית המועצות), בריטניה, צרפת וסין.

מאז נכנסה לתוקף האמנה למניעת הפצת נשק גרעיני בשנת 1970, שלוש מדינות המחזיקות בוודאות בנשק גרעיני וביצעו ניסויים בתחום זה לא חתמו על האמנה: הודו, פקיסטן וקוריאה הצפונית שהייתה חלק מהאמנה אך פרשה ממנה בשנת 2003. על פי פרסומים זרים, ישראל נחשבת אף היא למדינה המחזיקה ברשותה נשק גרעיני אך אין אישור לכך במוצהר מהממשלה בישראל בשל מדיניות הגרעין של ישראל. גם דרום אפריקה ביצעה בעבר ניסויים בנשק גרעיני, אך לא פיתחה אותו מאז החתימה על האמנה למניעת הפצת נשק גרעיני.

## סטטיסטיקה
הרשימה שלהלן כוללת את המדינות הריבוניות שאישרו במוצהר כי ברשותן נשק גרעיני או שמשערים כי ברשותן נשק שכזה, וכן את כמות ראשי הנפץ ועוצמתם. הרשימה ידועה כ"מועדון הגרעין". למעט רוסיה וארצות הברית (שמחזיקות בכמות גדולה של ראשי נפץ גרעיניים, והנתונים מהווים מידע רשמי), נתוני שאר המדינות הם הערכות ובמקרים מסוימים הערכות בלתי מבוססות, בייחוד לאחר חתימת האמנה לצמצום הנשק האסטרטגי, כשאלפי ראשי נפץ רוסיים ואמריקאים הוצאו משירות או יוצאו משירות.

מתוך 68,000 כלי נשק פעילים בשנת 1985 ישנם כ-4,000 ראשי נפץ פעילים מתוך 10,100 ראשי נפץ גרעיניים בעולם. מרבית כלי הנשק שהוצאו משירות נמצאים באחסון ולא הושמדו.

באשר למדינות בעלות יכולת לשגר נשק גרעיני מהיבשה, מהאוויר ומהים, נהוג לומר שיש להן "טריאדה גרעינית".

## לקריאה נוספת

*International Institute for Strategic Studies; Hackett, James (ed.) (7 March 2012). The Military Balance 2012. London: Routledge. .
*Farr, Warner D (September 1999), The Third Temple's holy of holies: Israel's nuclear weapons, The Counterproliferation Papers, Future Warfare Series, 2, USAF Counterproliferation Center, Air War College, Air University, Maxwell Air Force Base, retrieved July 2, 2006.


## קישורים חיצוניים

* ארכיון מאגר הגרעין רשימת ראשי הנפץ לפי מדינה 
* ארכיון הנשק הגרעיני
* יומן הגרעין של ביטאון מדעני האטום

## הערות שוליים

נשק גרעיני
קטגוריה:נשק גרעיני
מריה פרנצסקה, רוזנת פפאלץ-זולצבאך

**מריה פרנצסקה, רוזנת פפאלץ-זולצבאך** (בגרמנית: **Maria Franziska, Pfalzgräfin von Sulzbach**; 15 ביוני 1724 – 15 בנובמבר 1794) הייתה נסיכה לבית ויטלסבאך, ואמו של מקסימיליאן הראשון יוזף, מלך בוואריה.

## ביוגרפיה
מריה פרנצסקה נולדה ב-15 ביוני 1724 בשווצינגן שהשתייכה לדוכסות פפאלץ-צווייבריקן, ליוזף קרל, רוזן פפאלץ-זולצבאך, ולאליזבת אוגוסטה סופיה, רוזנת פפאלץ-נויבורג, בתו של קרל השלישי פיליפ, הנסיך הבוחר מפפאלץ. בשנת 1729 מת אביה יוזף קרל אמנואל אוגוסט, רוזן פפאלץ-זולצבאך, ובשנת 1742 התחתנה אחותה אליזבת אוגוסטה, רוזנת פפאלץ-זולצבאך עם בן דודם קרל תאודור, רוזן פפאלץ-זולצבאך, והוא עלה לשלטון בנסיכות הבוחר מפפאלץ לאחר מות סבה באותה שנה.

ב-6 בפברואר 1746 התחתנה מריה פרנצסקה עם פרידריך מיכאל, רוזן פפאלץ-צווייבריקן-בירקנפלד, ממנו היו לה 5 ילדים. בשנת 1760 החלו היחסים ביניהם להתדרדר, ומריה פרנצסקה החלה לנהל רומן עם שחקן ממנהיים. מריה פרנצסקה נכנסה להריון, ובשל כך גורשה מהחצר. היא עברה לשטרסבורג שם ילדה בן, ובשל כך נעצרה והוחזקה בכמה מנזרים. לאחר מות בעלה בשנת 1767 הורשתה מריה פרנצסקה לחזור לזולצבאך, שם היא מתה ב-15 בנובמבר 1794. לאחר מותו של קרל תאודור, הנסיך הבוחר מבוואריה בשנת 1799 ללא יורשים, עלה במקומו לשלטון בנה מקסימיליאן יוזף.

## משפחתה
ב-6 בפברואר 1746 התחתנה מריה פרנצסקה עם פרידריך מיכאל, רוזן פפאלץ-צווייבריקן-בירקנפלד, ממנו היו לה 5 ילדים:
* קרל אוגוסט כריסטיאן (1746–1795)
* קלמנס אוגוסט יוזף פרידריך (1749–1750)
* מריה אמליה אוגוסטה (1752–1828), התחתנה עם פרידריך אוגוסט הראשון, מלך סקסוניה
* מריה אנה (1753–1824), התחתנה עם וילהלם, דוכס בבוואריה.
* מקסימיליאן יוזף (1756–1825)

## אילן יוחסין

## קישורים חיצוניים

* 

קטגוריה:ילידות 1724
קטגוריה:רוזנים גרמנים
קטגוריה:נפטרות ב-1794
מיצובישי 500

[ממוזער|310px|מימין: מיצובישי 500, משמאל: [מיצובישי קולט 600]]
**מיצובישי 500** (באנגלית: **Mitsubishi 500**) היא מכונית מיני, 2 דלתות, 4 מושבים, מתוצרת **Mitsubishi Heavy Industries**  (משנת 1970 התאגיד הרב-לאומי מיצובישי מוטורס) אשר יוצרה בין השנים 1960–1962 ביפן.

ה"מיצובישי 500" הוצגה לראשונה בשנת 1959 בתערוכת המכוניות בטוקיו.

מחירה של ה"מיצובישי 500" בשנת 1960 ביפן היה 390,000 ין יפני.

## דגמי מיצובישי 500

* מיצובישי 500
* מיצובושי סופר דה-לוקס (הדגם יוצר מאוגוסט 1961)
## "מיצובישי 500"
* 2 דלתות
* דלתות קדמיות – "דלתות התאבדות" (ציר כיוון פתיחת הדלת מנוגד לכיוון תנועת הרכב)
* מנוע אחורי
* סוג הנעה: הנעה אחורית 4x2
* מנוע בנזין
* מנוע קירור אוויר

## ראו גם
* מיצובישי מוטורס
* מיצובישי קולט
* מיצובישי קורדיה
* מיצובישי טרדיה
* מיצובישי טופו

## קישורים חיצוניים

## הערות שוליים

קטגוריה:מכוניות מיני
קטגוריה:דגמי מכוניות שהושקו ב-1959
קטגוריה:כלי רכב יפניים
500
מריה אוגוסטה, נסיכת אנהלט

**מריה אוגוסטה, נסיכת אנהלט** (גרמנית: **Marie Auguste Prinzessin von Anhalt**; 10 ביוני 1898 - 22 במאי 1983), הייתה בתו של אדוארד, דוכס אנהלט ואשתו של יואכים, נסיך פרוסיה.

## ביוגרפיה
מריה אוגוסטה נולדה ב-10 ביוני 1898 בבאלנשטדט, לאדוארד, נסיך אנהלט ולואיזה שרלוטה, נסיכת סקסוניה-אלטנבורג, בתם של מוריץ, נסיך סקסוניה-אלטנבורג ואוגוסטה, נסיכת סקסוניה-מיינינגן.

ב-16 במרץ 1916 התחתנה מריה אוגוסטה עם יואכים, נסיך פרוסיה, בנם של וילהלם השני, קיסר גרמניה ואוגוסטה ויקטוריה, קיסרית גרמניה ומלכת פרוסיה, ממנו נולד לה בנה קרל פרנץ, נסיך פרוסיה. נישואי השניים לא היו מאושרים, והשניים התגרשו בשנת 1919. ב-18 ביולי 1920 התאבד יואכים, ואחיו אייתל פרידריך, נסיך פרוסיה לקח את המשמורת על ילדם פרנץ קרל. מריה אוגוסטה התנגדה לכך בכל תוקף, ובשנת 1921 פסק בית המשפט לטובתה, על אף שמשרתיה העידו שאינה כשירה לכך.

ב-27 בספטמבר 1926 התחתנה מריה אוגוסטה עם יוהנס-מיכאל פרייהר פון להן, אולם הם התגרשו בשנת 1935. במאי 1934 היא הצטרפה למפלגה הנאצית.

לעת זקנותה הייתה מריה אוגוסטה במצוקה כלכלית, ולפיכך אימצה גברים עשירים, בתמורה לשמה ומעמדה, וב-22 במאי 1983 מתה מריה אוגוסטה באסן.

## אילן יוחסין

## קישורים חיצוניים

* מריה אוגוסטה, נסיכת אנהלט 

קטגוריה:נסיכות גרמניות
קטגוריה:אנשי מלוכה נאצים
קטגוריה:גרמניות שנולדו ב-1898
קטגוריה:גרמנים שנולדו ב-1898
קטגוריה:גרמניות שנפטרו ב-1983
לואיזה שרלוטה, נסיכת סקסוניה-אלטנבורג

**לואיזה שרלוטה, נסיכת סקסוניה-אלטנבורג** (; 11 באוגוסט 1873 – 14 באפריל 1953), הייתה אשתו של אדוארד, דוכס אנהלט.

## ביוגרפיה
לואיזה שרלוטה נולדה ב-11 באוגוסט 1873 באלטנבורג שהשתייכה לדוכסות סקסוניה-אלטנבורג, למוריץ, נסיך סקסוניה-אלטנבורג, ולאוגוסטה, נסיכת סקסוניה-מיינינגן, בתם של ברנהרד השני, דוכס סקסוניה-מיינינגן ומריה פרדריקה, נסיכת הסן-קאסל.

ב-6 בפברואר 1895 התחתנה לואיזה שרלוטה עם אדוארד, נסיך אנהלט, ממנו נולדו לה 6 ילדים. ב-26 בינואר 1918 התגרשו השניים, וב-21 באפריל אותה שנה מת פרידריך השני, דוכס אנהלט ואדוארד עלה לשלטון במקומו. ב-13 בספטמבר אותה שנה מת אדוארד, ובנה יואכים ארנסט, דוכס אנהלט עלה לשלטון במקומו עד לאחר מלחמת העולם הראשונה. ב-14 באפריל 1953 מתה לואיזה שרלוטה באלטנבורג, והיא בת 80 שנה.

## משפחתה
ב-6 בפברואר 1895 התחתנה לואיזה שרלוטה עם אדוארד, דוכס אנהלט, ממנו נולדו לה 6 ילדים:
* פרדריקה, נסיכת אנהלט (1896)
* לאופולד, נסיך אנהלט (1897–1898)
* מריה אוגוסטה, נסיכת אנהלט (1898–1983), התחתנה עם יואכים, נסיך פרוסיה
* יואכים ארנסט, דוכס אנהלט (1901–1947)
* אויגן, נסיך אנהלט (1903–1980)
* וולפגנג, נסיך אנהלט (1912–1936)

## אילן יוחסין

## קישורים חיצוניים

* לואיזה שרלוטה, נסיכת סקסוניה-אלטנבורג 

קטגוריה:נסיכות גרמניות

קטגוריה:ילידות 1874
קטגוריה:נפטרות ב-1953
אסתר גרנק

**אסתר (מלכה) גרנק** (בצרפתית: **Esther Granek**; 7 באפריל 1927 - 9 במאי 2016) הייתה משוררת בלגית-ישראלית בשפה הצרפתית, ניצולת השואה.

## קורות חיים
אסתר גרנק נולדה בבריסל למרים וגרשון צבי. היא הייתה אוטו-דידקטית עקב חוקי הגזע בתקופת הכיבוש הנאצי. במהלך מלחמת העולם השנייה, בשנת 1940, היא עברה עם משפחתה מבריסל לעיר Lunchon שבצרפת, ובהמשך הושמה עם משפחתה במחנה הריכוז Brens במחוז טארן שבצרפת. המשפחה הצליחה לברוח מן המחנה ב-1941 וחזרה לבריסל, מספר ימים לפני שכל תושביו נשלחו להשמדה. מ-1942 עד סוף הכיבוש הנאצי, גרנק הוסתרה בבריסל עם מסמכי זיהוי מזויפים על ידי בני משפחה נוצרית, כשהיא מתחזה להיות הילדה שלהם, ועבדה משחר עד ליל בחנותם. היא עלתה לישראל ב-1956, ועבדה בשגרירות בלגיה בתל אביב כמזכירה ומנהלת חשבונות במשך 35 שנים. על עבודתה קיבלה אות הוקרה מטעם מדינת בלגיה. במהלך חייה בארץ פרסמה חמישה ספרי שירה בצרפתית.

נפטרה ב-9 במאי 2016 בתל אביב. השאירה אחריה בעל ושני ילדים.

## ספרים

* *[https://app.box.com/shared/n58yun5zb9 Portraits et chansons sans retouches]*, éditions Saint-Germain-des-Prés, 1976. Préface de Flora Groult
* *[https://app.box.com/shared/fs7sbexhtm Ballades et réflexions à ma façon]*, éditions Saint-Germain-des-Prés, 1978
* *[https://app.box.com/shared/a23uzducjc Je cours après mon ombre]*, éditions Saint-Germain-des-Prés, 1981. Préface de Jean-Louis Curtis
* *[https://app.box.com/shared/s3jxqjpmvz De la pensée aux mots]*, éditions Guyot, 1997 
* *[https://app.box.com/shared/6k97xbzju9 Synthèses], 2009.* Préface de Christian Godin, 


## קישורים חיצוניים

* אתר הבית של אסתר גרנק
* Poèmes d'Esther Granek, באתר "poetica.fr"
* Emission radiophonique sur la poesie d'Esther Granek avec la soprano occitane Muriel Batbie-Castell https://web.archive.org/web/20140628052651/http://les-poetes.fr/emmission/2013.html
* Poème "Désarroi" ("Sans finir"), *Je cours après mon ombre -- 1981,* chanté par Loumèn https://soundcloud.com/loumenmusic/sans-finir
* Poème "Évasion", *De la pensée aux mots – 1997,* chanté par Alexis Roche https://soundcloud.com/alexis-roche-2/evasion-poem-by-esther-granek-daniel-lockhartalexis-roche-1
* Quatre poèmes chanté en Jazz par Sospiro Quintet https://soundcloud.com/sospiroquintet
* https://m.youtube.com/watch?v=yAtmySuB2TU&feature=youtu.be(Chanson "J'ai attrapé un chant d'oiseau" (CD Ars Intima,2013) par Muriel Batbie Castell (voix, piano.
* Poème "Après l’Homme", *De la pensée aux mots – 1997,* chanté par Muriel Batbie Castell (vocals & guitar). https://www.youtube.com/watch?v=FAm4RdHcku0
* Cinq poèmes lus sur la radio française RCF.https://rcf.fr/culture/esther-granek-le-temps-qui-passe-25https://rcf.fr/culture/esther-granek-le-temps-qui-passe-35https://rcf.fr/culture/esther-granek-le-temps-qui-passe-45https://rcf.fr/culture/esther-granek-le-temps-qui-passe-55
* תרגומים לעברית מאת הסופרת לילי גולדנברג ז"ל של שניים משיריה של אסתר גרנק בכתב היד המקורי של גולדנברג.

קטגוריה:ישראליות ילידות בלגיה
קטגוריה:ניצולות השואה: בלגיה
קטגוריה:משוררות ישראליות
קטגוריה:משוררים ששיריהם הולחנו
קטגוריה:משוררים בלגים
קטגוריה:ישראליות שנולדו ב-1927
קטגוריה:ישראלים שנולדו ב-1927
קטגוריה:ישראליות שנפטרו ב-2016
קטגוריה:ישראלים שנפטרו ב-2016
מיצובישי קורדיה

ממוזער|280px| מיצובישי קורדיה דגם GSR, שנת 1985
**מיצובישי קורדיה** (באנגלית: **Mitsubishi Cordia**) היא מכונית קופה קומפקטית, אשר יוצרה על ידי חברת מיצובישי מוטורס היפנית בין השנים 1982–1990.

דגם הסדאן של חברת מיצובישי, מיצובישי טרדיה ("Mitsubishi Tredia"), יוצר באותן שנים (1982-1990), והיה כמעט זהה לדגם הקופה בתכונות המנוע והגיר (כולל תמסורת ידנית - 4x2 Super Shift transmission מהירויות).

גם בסיס הגלגלים של "מיצובישי קורדיה", 2,445 מ"מ, זהה לבסיס הגלגלים של המיצובישי טרדיה.

## מנועי מיצובישי קורדיה
* 1,410 סמ"ק
* 1,595 סמ"ק
* 1,795 סמ"ק
* 1,795 סמ"ק (מגדש טורבו), בדגם GSR (בין השנים 1983-1989)
* 1,997 סמ"ק (בארצות הברית)

## תמונות

Mitsubishi cordia GSR 4wd turbo.jpg| מיצובישי קורדיה דגם GSR
1985 Mitsubishi Cordia (AB) GSR hatchback (16577441063).jpg| מנוע מיצובישי קורדיה, דגם GSR טורבו, שנת 1985
1985 Mitsubishi Cordia (AB) GSL hatchback (2009-09-17).jpg| מיצובישי קורדיה, דגם GSL, שנת 1985
Mitsubishi Cordia GSR Turbo.jpg| מיצובישי קורדיה דגם GSR טורבו
1986 Mitsubishi Cordia GSR X Turbo (9247270914).jpg| מיצובישי קורדיה דגם GSR טורבו שנת 1986
Mitsubishi Supershift 001.JPG| מיצובישי קורדיה: תמסורת ידנית - 4x2 Super Shift transmission מהירויות
Mitsubishi Cordia 001.jpg| לוח הבקרה של מיצובישי קורדיה
Castelo Branco Classic Auto DSC 2470 (16910049544).jpg| מיצובישי קורדיה
1985 Mitsubishi Cordia (AB) GSR hatchback (17010093960).jpg| פתיחת מכסה מנוע - מיצובישי קורדיה דגם GSR, שנת 1985


## ראו גם
* מיצובישי מוטורס
* מיצובישי טרדיה
* מיצובישי 500

## קישורים חיצוניים

קטגוריה:מכוניות קופה
קטגוריה:דגמי מכוניות שהושקו ב-1982
קטגוריה:כלי רכב יפניים
קורדיה
מש (מידת צפיפות)

**מש** (באנגלית: **Mesh**) הוא מספר חסר יחידות המתאר את מספר החורים ברשת עם אריגה ריבועית, ב-1 אינץ' אורך. ברשת עם אריגה ריבועית, כלומר חוטי השתי והערב שווים בקוטרם וארוגים באוריינטציה אחד למעלה ואחד למטה, מספר המש שווה לכל כיוון.

ישנן רשתות ארוגות בצורות שונות ועם חוטים עם קוטר חוט שונה ובהן מספר המש שונה בכל כיוון.

רשת עם מספר מש גבוהה יותר משמע רשת עם חורים קטנים יותר (צפופה יותר).

רשתות ריבועיות מיוצרות בהתאם לתקן רלוונטי: ISO-9044, המפרט את מש הרשתות.

## קישורים חיצוניים
*טבלת המרת גודל חלקיקים, באתר Sigma Aldrich

קטגוריה:יחידות מידה
אנדרס הלסברג

**אנדרס הלסברג** (בדנית: **Anders Hejlsberg**, נולד ב-2 בדצמבר 1960) הוא מהנדס תוכנה דני בולט אשר תכנן מספר שפות תוכנה וכלי פיתוח מצליחים. הוא המחבר המקורי של טורבו פסקל והארכיטקט הראשי של דלפי. עובד בחברת מיקרוסופט כארכיטקט מוביל של שפת #C והמפתח המרכזי של TypeScript.

## פרסים
הוא קיבל את פרס "Dr. Dobb's Excellence in Programming Award" לשנת 2001, על עבודתו על טורבו פסקל, דלפי, #C ו-.NET Framework.

## ספרים

* *The C# Programming Language, 2nd Edition*, Addison-Wesley Professional, , June 9, 2006
* *The C# Programming Language, 3rd Edition*, Addison-Wesley Professional, , October 18, 2008
* *The C# Programming Language, 4th Edition*, Addison-Wesley Professional, , , October 2010


## קישורים חיצוניים

קטגוריה:עובדי מיקרוסופט
קטגוריה:מפתחי שפות תכנות
קטגוריה:מהנדסי תוכנה
קטגוריה:מדענים דנים
קטגוריה:דנים שנולדו ב-1960
פרנץ וילהלם, נסיך פרוסיה

**פרנץ וילהלם, נסיך פרוסיה** (בגרמנית: **Franz Wilhelm von Preußen**;  נולד ב-3 בספטמבר 1943), הוא איש עסקים גרמני ונסיך לבית הוהנצולרן הפרוסי, שהיה נשוי למריה ולדימירובנה, הנסיכה הגדולה של רוסיה - הטוענת לראשות בית רומנוב הרוסי.

## ביוגרפיה
פרנץ וילהלם נולד ב-3 בספטמבר 1943 בגרינברג בשלזיה, לקרל פרנץ, נסיך פרוסיה, שהיה נכדו של וילהלם השני, קיסר גרמניה, ואשתו הראשונה הנרייטה, נסיכת שנאייך-קרולאט, בתם של יוהאן גאורג, נסיך שנאייך-קרולאט והרמינה, נסיכת רויס-גרייץ. יחד עם פרנץ וילהלם נולד גם אח תאום - פרידריך כריסטיאן, נסיך פרוסיה, אולם הוא מת כעבור 3 שבועות. בשנת 1946 התגרשו הוריו, ואביו התחתן עוד פעמיים נוספות.

פרנץ וילהלם למד משפטים ומינהל עסקים באוניברסיטאות של מיינץ ופרנקפורט, ולאחר מכן עבד בחוץ לארץ במשך תקופה. ב-22 בספטמבר 1976 התחתן פרנץ וילהלם במדריד עם מריה ולדימירובנה, הנסיכה הגדולה של רוסיה, בתו של ולדימיר קירילוביץ', הנסיך הגדול של רוסיה. פרנץ וילהלם קיבל את התואר "מיכאיל פאבלוביץ', הנסיך הגדול של רוסיה", ובשנת 1981 נולד לזוג בנם היחיד גאורגי מיכאילוביץ', הנסיך הגדול של רוסיה. בשנת 1982 נפרדו השניים, ובשנת 1986 הם התגרשו, ופרנץ וילהלם ויתר על תוארו הרוסי.

בשנת 1984 התיישב פרנץ וילהלם במדריד, שם עבד כבנקאי השקעות וכיזם נדל"ן. בשנת 2002 ייסד פרנץ וילהלם יחד עם תאודור טאנצן את חברת הפיתוח "פרינץ פון פרוסן", המשחזרת מבנים ישנים בגרמניה. בשנת 2004 רכש פרנץ וילהלם במימון קבוצת משקיעים, את "תעשיות הפורצלן המלכותי, ברלין", והציל אותה מחדלות פירעון.

## אילן יוחסין

## קישורים חיצוניים

* פרנץ וילהלם, נסיך פרוסיה 

קטגוריה:נסיכי פרוסיה
קטגוריה:גרמנים שנולדו ב-1943
מיצובישי טרדיה

ממוזער|280px|מיצובישי טרדיה
**מיצובישי טרדיה** (באנגלית: **Mitsubishi Tredia**) היא מכונית משפחתית קומפקטית, 4 דלתות, אשר יוצרה על ידי חברת מיצובישי מוטורס היפנית בין השנים 1982–1990.

שם הדגם "מיצובישי טרדיה" נגזר מהלוגו של חברת מיצובישי מוטורס - שלושת היהלומים.

הדגם יוצא לארצות הברית ופנמה והיה לדגם הראשון שנמכר בארצות הברית תחת המותג מיצובישי.

דגם הקופה של חברת מיצובישי: מיצובישי קורדיה יוצר באותן שנים (1982–1990) והיה כמעט זהה לדגם הסדאן "מיצובישי טרדיה" בתכונות של המנוע ושל הגיר, (כולל תמסורת ידנית - 4x2 Super Shift transmission מהירויות).

בסיס הגלגלים של ה"מיצובישי טרדיה" הוא 2,445 מ"מ, זהה לבסיס הגלגלים של המיצובישי קורדיה.

## מנועי מיצובישי קורדיה
* 1,410 סמ"ק
* 1,595 סמ"ק
* 1,595 סמ"ק (מגדש טורבו)
* 1,795 סמ"ק
* 1,795 סמ"ק (מגדש טורבו)
* 1,997 סמ"ק
* 1,997 סמ"ק (מגדש טורבו)

## תמונות

1983 Mitsubishi Tredia 1.6 GLS (8153098021).jpg|מיצובישי טרדיה, דגם GLS, שנת 1983
1983 Mitsubishi Tredia (5965390606).jpg|מיצובישי טרדיה, שנת 1983
1982 Mitsubishi Tredia (7836936618).jpg|מיצובישי טרדיה, שנת 1982
Two Tredias! (8153160295).jpg|מיצובישי טרדיה - 2 דגמים
Mitsubishi Motors SVG logo.svg| לוגו חברת מיצובישי מוטורס - שמו של הדגם "טרדיה" נגזר מהלוגו (3 יהלומים)


## קישורים חיצוניים

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1982
קטגוריה:כלי רכב יפניים
טרדיה
קטגוריה:מכוניות סדאן
קרל פרנץ, נסיך פרוסיה

**קרל פרנץ, נסיך פרוסיה** (בגרמנית: **Karl Franz von Preußen**;  15 בדצמבר 1916 – 23 בינואר 1975), היה נכדו של וילהלם השני, קיסר גרמניה.

## ביוגרפיה
קרל פרנץ נולד ב-15 בדצמבר 1916 בפוטסדאם, ליואכים, נסיך פרוסיה, בנו של וילהלם השני, קיסר גרמניה, ולמריה אוגוסטה, נסיכת אנהלט, בתם של אדוארד, דוכס אנהלט ולואיזה שרלוטה, נסיכת סקסוניה-אלטנבורג. ב-9 בנובמבר 1918 לקראת תום מלחמת העולם הראשונה התפטר סבו מכסאו, ובעקבות כך נכנס אביו לדיכאון, ובשנת 1920 התאבד.

בעקבות התאבדות אביו נטל דודו אייתל פרידריך, נסיך פרוסיה את המשמורת על פרנץ קרל, אולם אמו התנגדה לכך בכל תוקף. בשנת 1921 פסק בית המשפט לטובת אמו, על אף שמשרתיה העידו שאינה כשירה לכך.

ב-27 בספטמבר 1926 התחתנה אמו מריה אוגוסטה עם יוהנס-מיכאל פרייהר פון להן, אולם הם התגרשו בשנת 1935. בפרוץ מלחמת העולם השנייה שירת קרל פרנץ כלוטננט בדיוויזיית פאנצר, ואף קיבל את עיטור צלב הברזל על פעולותיו במערכה בפולין.

ב-5 באוקטובר 1940 התחתן קרל פרנץ עם הנרייטה, נסיכת שנאייך-קרולאט, בתם של יוהאן גאורג, נסיך שנאייך-קרולאט והרמינה, נסיכת רויס-גרייץ, שהייתה בתו החורגת של סבו וילהלם השני. השניים התחתנו בטקס צנוע, בבית סבו באחוזת דורן שבהולנד. לבני הזוג נולדו 3 ילדים, אולם הם התגרשו ב-5 בספטמבר 1946.

ב-9 בנובמבר 1946 התחתן קרל פרנץ עם לואיזה דורה הרטמן, אולם לא היו להם ילדים והם התגרשו בשנת 1959.

ב-20 ביולי 1959 התחתן קרל פרנץ בלימה, פרו עם דונה אווה מריה אררה אי ואלדאווייאנו, ממנה נולדו לו 2 בנות. ב-23 בינואר 1975 מת קרל פרנץ באריקה, צ'ילה, והוא בן 58 שנים.

## ילדיו
מאשתו הראשונה הנרייטה, נסיכת שנאייך-קרולאט נולדו לו 3 בנים:
* פרנץ וילהלם, נסיך פרוסיה (נולד ב-1943)
* פרידריך כריסטיאן, נסיך פרוסיה (1943)
* פרנץ פרידריך כריסטיאן, נסיך פרוסיה (נולד ב-1944)

מאשתו השלישית דונה אווה מריה אררה אי ואלדאווייאנו נולדו לו 2 בנות:
* אלכסנדרה, נסיכת פרוסיה (נולדה ב-1960)
* דזירה, נסיכת פרוסיה (נולדה ב-1961)

## אילן יוחסין

## קישורים חיצוניים

* קרל פרנץ, נסיך פרוסיה 

קטגוריה:נסיכי פרוסיה
קטגוריה:אנשי הוורמאכט
קטגוריה:אנשי מלוכה נאצים
קטגוריה:גרמנים שנולדו ב-1916
קטגוריה:גרמנים שנפטרו ב-1975
פטריק רובינסון

**פטריק רובינסון** (באנגלית: **Patrick Robinson**; נולד ב-21 בינואר 1940) הוא סופר ובעל טור בריטי, המתגורר בקוטואיט שבמסצ'וסטס, ארצות הברית.

## ביוגרפיה

נולד במחוז קנט באנגליה, הוא כתב טור בלונדון דיילי אקספרס וחיבר כמה ספרי עיון וביוגרפיות. מתגורר בקוטואיט  שבמסצ'וסטס, ארצות הברית.

## ספריו
ספריו מאז 1997, הם ספרים בדיוניים שעלילתם נטווית סביב חיל הים האמריקאי, ובדרך כלל עוסקים במשבר כלל-עולמי סביב נושאים הקשורים לביטחון ארצות הברית בראשית המאה ה-21.

ארבעה מספריו תורגמו לעברית וראו אור בהוצאת אריה ניר:
* פיגוע ימי, בתרגומו של יורם צלקובניק, 1999
* צוללת רפאים, בתרגומו של יורם צלקובניק, 2000
* מרדף ימי, בתרגומו של יורם צלקובניק, 2001
* המרד על השארק, בתרגומו של יהודה עופר, 2002
### דמויות קבועות
***אדמירל ארנולד מורגן**: היועץ לביטחון לאומי, לשעבר ראש צי הצוללות של ארה"ב. הגיבור הראשי. גרוש פעמיים ואיש סודו של הנשיא.
***"סא"ל" בנימין עדנם**: הנבל הראשי בשני ספרים בסדרה לפחות. נער עירקי שהסתנן לעלייה לישראל במסווה של יהודי ושירת כמפקד צוללת בדרגת סגן אלוף. התברר כסוכן רדום והפך לטרוריסט ימי.

## קישורים חיצוניים
* 
* 
* 

קטגוריה:סופרים בריטים
קטגוריה:סופרים אמריקאים
קטגוריה:מהגרים מבריטניה לארצות הברית
קטגוריה:אמריקאים שנולדו ב-1940
המפלגה הנוצרית-דמוקרטית (פלמים)

**המפלגה הנוצרית-דמוקרטית** (בהולנדית: **Christen-Democratisch en Vlaams**) היא מפלגה שמרנית בפלנדריה, בלגיה.

לאורך ההיסטוריה המפלגה הייתה הגדולה והדומיננטית ביותר בפלנדריה, עד פריצתה של הברית הפלמית החדשה בשנת 2010. ה-SDV  השתתפה ברוב ממשלות בלגיה, ויצאו ממנה ראשי ממשלה ושרים רבים. היא לרוב מאוד דומיננטית בשלטון המוניציפלי. מבחינה בינלאומית, ה-SDV היא חלק ממפלגת העם האירופית.

## היסטוריה
ההיסטוריה הפוליטית של המפלגה מגיעה עד למאה ה-19, בקיומן של מפלגות דתיות שמרניות. הפלטפורמה הנוכחית הוקמה בשנת 1968. מאז ועד שנת 1999, המפלגה הייתה כמעט תמיד בשלטון, למעט בשנים 1954-1958. בשנת 2004 המפלגה החלה להתחזק שוב ובשנת 2008 שבה לשלטון. הממשלה נפלה בשנת 2010 כתוצאה מסכסוכים קואליציוניים. הבחירות באותה השנה גרמו לאובדן כוח משמעותי מאוד עבור המפלגה. בשנת 2012 המפלגה ניצחה והתחזקה מאוד ברשויות המקומיות.

שיא כוחה של המפלגה היה בשנת 1995, כאשר השיגה 26% מקולות הבוחרים בבחירות לבית הנבחרים הארצי.

## ראו גם
* דמוקרטיה נוצרית

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בלגיה: מפלגות
קטגוריה:מפלגות שהוקמו ב-1968
צבי עופר (ראש מועצה אזורית)

**צבי עופר** (כ"ח בטבת ה'תרס"ז, 14 בינואר 1907 – כ"א בתמוז ה'תשנ"ו, 8 ביוני 1996) היה חלוץ וחקלאי, שכיהן כראש מועצה אזורית קישון בשנים 1958–1961 ודיפלומט.

עופר נולד לצפורה וליוסף הרשקוביץ.

אשתו השנייה הייתה הסופרת עבריה עופר לבית שושני. הם הכירו כשהיו חברי קיבוץ אפיקים, ונישאו ב-1943. בני הזוג עברו לקיבוץ גבת ועם הפילוג בקיבוץ המאוחד, עברו לקיבוץ יפעת.

בשנים 1950–1952, עופר שימש כשליח תנועת החלוץ בארצות הברית וקנדה. מאוקטובר 1958 עד 1961 הוא היה ראש המועצה האזורית קישון. בשנים 1961־1964 הוא עבד בשגרירות ישראל במוסקבה.

הוא השאיר אחריו חמישה ילדים (שניים מאשתו הראשונה ושלושה מהשנייה).

## הערות שוליים

קטגוריה:ראשי מועצות אזוריות קישון ונהלל
קטגוריה:יפעת: אישים
קטגוריה:ישראלים שנולדו ב-1907
קטגוריה:ישראלים שנפטרו ב-1996
קטגוריה:אישים הקבורים בבית הקברות המשותף לגבת, יפעת ורמת דוד
אספידיסקה

**אָסְפִּידִיסְקֶה** (מיוונית **ασπίδα** - מגן בצורת הקטנה) או **ι** (יוטא) **בשדרית**, נקרא גם **סקוּטוּלוּם** (מגן קטן בלטינית) ו**טוּראיס** (מגן קטן בערבית), הוא כוכב על-ענק לבן בקבוצת הכוכבים שדרית הנמצא במרחק של כ-765 שנות אור ממערכת השמש. הוא מייצג מגן הרלדי הנמצא על דופן הספינה "ארגו". אספידיסקה  יוצר ביחד עם הכוכבים הסמוכים אוויור, δ במפרש ו-מרקב אסטריזם בצורת צלב שדומה בגודלו לקבוצת הצלב הדרומי ונקראת לפעמים "הצלב המזויף". בעוד כ-6,000 שנים תביא נקיפת ציר כדור הארץ את הכוכב אל הקוטב השמיימי הדרומי, כך שיהיה ניתן לראותו בחצי הכדור הדרומי בכל שעות הלילה.

## תכונות
אספידיסקה הוא על-ענק לבן מסוג ספקטרלי A7 Ib, מסתו מוערכת בכ-7.4 מסות שמש, רדיוסו פי 190 מרדיוס השמש, טמפרטורת פניו כ-7,500 קלווין והוא מאיר בעוצמה של פי 6,000 מעוצמת ההארה של השמש. בעבר נטען שבהירות נראיתו משתנה מעט מאוד בין דרגות 2.23 ו-2.28, אך מדידות חוזרות לא מצאו השתנות כזו. הכוכב נמצא בשלב מתקדם של חייו בו אזל המימן שבליבתו וההיתוך עבר לשכבותיו החיצוניות בתהליך שגורם להתנפחותו ולהתקררותו.

## קישורים חיצוניים
* אספידיסקה באתר של ג'ים קלר
* 

## הערות שוליים

קטגוריה:על-ענקים מסוג A
קטגוריה:קבוצת הכוכבים שדרית
מעון פלג בוצ'ארוב

**מעון פלג בוצ'ארוב** (ברוסית: **Бочаров Ручей**) הוא בית קיץ, אחד המעונות הנשיאותיים ברוסיה, המשמש כמעון המגורים של נשיא רוסיה. המעון שוכן בעמק פלג בוצ'ארוב בתחומי סוצ'י החדשה, בנפת המרכז  של סוצ'י שבחבל קרסנודאר.

## היסטוריה
[ממוזער|ימין|250px|[נשיא רוסיה פוטין ונשיא ארצות הברית ג'ורג' בוש לפני מסיבת עיתונאים משותפת במעון.6 באפריל 2008.]]
המעון הנשיאותי נבנה על פי יוזמתו של קומיסר הצבא והצי קלימנט וורושילוב משנת 1934. לאדריכל הפרויקט מונה מ. מרז'אנוב. בשנת 1955, בתכנונו של וסילי ששקוב ובשיתוף פעולה עם המעצב ס. ונצ'אגוב בוצע שדרוג האתר.

שם המעון ניתן לו על ידי נחל קטן () שזורם בקרבתו. ב-22 באוקטובר 1938 נעצר במקום וסילי בליוכר. משנת 1960 החלו להתארח וללון בו מנהיגי ברית המועצות, כדוגמת ניקיטה חרושצ'וב, ליאוניד ברז'נייב ומיכאיל סוסלוב, והתגוררו בו גם מנהיגים אחרים מהגוש הסוציאליסטי, כדוגמת יוסיפ ברוז טיטו, מנהיג יוגוסלביה.

משנת 1991 זהו אחד המעונות העיקריים על חופי הים השחור המשמש את מנהיגות רוסיה ומשמש כבית קיץ לנשיא רוסיה.

מאז 2000 היה לאחד המעונות הנשיאותיים המועדפים על ולדימיר פוטין, ונבנה בתוכו מעגן יאכטות ומנחת מסוקים. בתקופת נשיאותו של דמיטרי מדבדב הוא אירח כאן את הקנצלרית אנגלה מרקל באפריל 2009.

בנובמבר 2017 אירח פוטין את נשיא טורקיה ארדואן בפגישה שנמשכה יותר מארבע שעות. בספטמבר 2019 הוא אירח גם את ראש ממשלת ישראל בנימין נתניהו לפגישה משותפת שנערכה בנוכחות שר ההגנה של רוסיה סרגיי שויגו, שר החוץ של רוסיה סרגיי לברוב ועוזריו.

## גלריה

קובץ:Vladimir Putin 14 September 2003-1.jpg|פוטין עם בני הזוג ג'ורג' בוש האב וברברה בוש. ספטמבר 2003.
קובץ:Vladimir Putin in Sochi 5-6 April 2008-3.jpg|פוטין מארח את בוש, אפריל 2008
קובץ:Dmitry Medvedev 15 August 2008-3.jpg|מדבדב מארח את מרקל, אוגוסט 2008
קובץ:Berlusconi-Italy Putin-Russia.jpg|פוטין וברלוסקוני במעון, 2005
קובץ:Dmitry Medvedev 24 August 2008-2.jpg|מדבדב מארח את עבדאללה השני, מלך ירדן, אוגוסט 2008


## ראו גם
*נובו-אוגריובו

## קישורים חיצוניים

## הערות שוליים

קטגוריה:סוצ'י
קטגוריה:נשיאות רוסיה
קטגוריה:רוסיה: מעונות רשמיים
סמבה סואו

**סמבה סואו** (בצרפתית: **Samba Sow**; נולד ב-29 באפריל 1989) הוא כדורגלן עבר מאלי ששיחק בעמדת הקשר.

## קריירת מועדונים
סואו התחיל את הקריירה שלו במחלקת הנוער של לאנס. ב-22 במאי 2009 ערך את הופעת הבכורה שלו בקבוצה הבוגרת בהפסד 1-0 לבולון. ב-15 במאי 2010 סואו הבקיע את שער הבכורה שלו בקריירה בניצחון 3-4 נגד בורדו.

ב-9 ביולי 2013 סואו עבר בהעברה חופשית לקראבוקספור מליגת העל הטורקית בה חתם לשנתיים. בסיום עונת  ירדה קראבוקספור לליגת המשנה וסואו שוחרר מהמועדון.

ב-11 ביולי 2015 חתם בקייסריספור.

ב-20 ביוני 2017 חתם בדינמו מוסקבה מליגת העל הרוסית.

ב-1 באוגוסט 2019 חתם בנוטינגהאם פורסט לשנתיים.

## קריירה בינלאומית
ב-27 בדצמבר 2009 סואו ערך את הופעת הבכורה שלו בנבחרת מאלי בהפסד 1-0 ל. ב-6 ביוני 2015 סואו הבקיע את שער הבכורה שלו בנבחרת בתיקו 2-2 נגד .

סואו השתתף עם הנבחרת ארבע פעמים בגביע אפריקה לאומות: 2010, 2012, 2013 ו-2017.

## קישורים חיצוניים

קטגוריה:כדורגלנים מאלים
קטגוריה:קשרי כדורגל מאלים
קטגוריה:כדורגלני לאנס
קטגוריה:כדורגלני קראבוקספור
קטגוריה:כדורגלני קייסריספור
קטגוריה:כדורגלני דינמו מוסקבה
קטגוריה:כדורגלני נוטינגהאם פורסט
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2017
קטגוריה:ספורטאים מאלים בצרפת
קטגוריה:ספורטאים זרים בטורקיה
קטגוריה:ספורטאים זרים ברוסיה
קטגוריה:ספורטאים זרים באנגליה
קטגוריה:מאלים שנולדו ב-1989
יגואר XK120

**יגואר XK120** (באנגלית: **Jaguar XK120**) היא מכונית ספורט בעלת 2 מושבים, מתוצרת יצרנית רכבי היוקרה **[[יגואר (יצרן רכב)|יגואר]]**, אשר יוצרה בין השנים 1948-1954 בבריטניה.

## "יגואר XK120"
 
* רודסטר
* 2 מושבים
* בשנת ההשקה של דגם ה" "יגואר XK120"", 1949, מחיר הדגם  בבריטניה עמד על 1,263 לירות שטרלינג. 

* יוצרו מהדגם 12,055 יחידות בשתי תצורות קופה וקבריולה. 

* במרוץ 24 השעות של לה מאן בשנת 1950, הגיעו דגמי היגואר xk120 למקומות ה-12 וה-15.

* מכונית הקונספט יגואר XK180 שהייתה בתצורה רודסטר נבנתה כדי לחגוג את יום השנה ה-50 לייצור ה-"יגואר XK120"

## גלריה

קובץ:Chichester - Jaguar XK120 - geograph.org.uk - 1349965.jpg| Jaguar xk120
קובץ:110 ans de l'automobile au Grand Palais - Jaguar XK120M Drophead - 1953 - 004.jpg|Jaguar xk120, שנת 1953
קובץ:Jaguar XK120 - Flickr - exfordy (3).jpg| Jaguar xk120
קובץ:Jaguar XK120 (2) Travelarz.JPG| "יגואר XK120" - מבט לתא הנהג
קובץ:Jaguar XK120 - Flickr - exfordy (2).jpg|  Jaguar xk120
קובץ:110 ans de l'automobile au Grand Palais - Jaguar XK120M Drophead - 1953 - 001.jpg| Jaguar xk120


## ראו גם
* יגואר (יצרן רכב)
* יגואר XKSS
* יגואר E-Type
* SS 90
* SS יגואר 100
* יגואר XK140
* יגואר XK150
* יגואר XK180 

## לקריאה נוספת
*  "יגואר XK120" - תמונות 

## קישורים חיצוניים

* 
* 
* 

## הערות שוליים

XK120
קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1948
קטגוריה:מכוניות בריטיות
המנון (סרט)

**המנון** הוא סרט קצר משנת 2008 שצולם כפרויקט הגמר של אלעד קידן בבית הספר סם שפיגל לקולנוע ולטלוויזיה, ירושלים.

"המנון" הוקרן בבכורה עולמית בפסטיבל קאן 2008 במסגרת סרטי הסטודנטים (ה-Cinéfondation) – והיה לסרט הישראלי הראשון שזכה בפרס הגדול.

## תקציר העלילה
אמנון יוצא ערב שבת לקנות חלב במכולת השכונתית. החלב שהוא קונה החמיץ ועד כניסת השבת הוא מתגלגל לסדרת פגישות שבסופן נס קטן.

אפשר לתאר את הסרט כאפוס מינימליסטי המתאר את מסעו הסיזיפי של רווק מזדקן ברחוב יהודה הנשיא בירושלים, היוצא מביתו במטרה לקנות חלב לערב שבת, אולם תוכניותיו סוטות מן המסלול.

הסרט שואב השראה מהקולנוע האמנותי האיראני של שנות התשעים ובפרט מסרטיהם של מוחסן מחמלבף ועבאס קיארוסטאמי. כמו כן, מכיל הסרט מחווה לסרט התיעודי 'בירושלים' (1963) של דוד פרלוב.

הסרט נוגע בנושאים כגון בדידות, אקראיות, קרבה בין זרים, בריענון המבט על המציאות האפרורית ובאופן שבו בני אדם מלקטים חוויות מהמציאות לכדי סיפור שיעניק להם משמעות.

## הפקה
הסרט הופק על ידי בית הספר סם שפיגל, בתמיכת קרן רבינוביץ' לאמנויות-ת"א, וקרן סנונית-הרשות השנייה. הפסקול מכיל את יצירותיהם של אלבינוני, אלבניז, וגנר, וברליוז.

## פרסים ופסטיבלים נוספים
בשנת 2008 זכה 'המנון' בפרס הראשון במסגרת סרטי הסטודנטים של פסטיבל קאן. בחבר השופטים ישבו הבמאים , אוליביה אסאייס, וסוזן ביר. הסרט המשיך וזכה בפרסים ראשונים בשבעה פסטיבלים נוספים, ובהם פרס של האיגוד העולמי של בתי הספר לקולנוע CILECT, ופרס בתחרות הפסטיבל הבינלאומי לסרטי סטודנטים, תל אביב. הסרט השתתף ביותר מ-40 פסטיבלים ברחבי העולם. 'המנון' נבחר במקום הראשון במשאל '20 הסרטים המובילים' של בית הספר סם שפיגל לכבוד 20 שנים לייסוד בית הספר. הסרט נרכש והוקרן ברשת ARTE הצרפתית וברשת ARD הגרמנית.

בעקבות 'המנון' הוזמן קידן לשפוט בתחרויות סרטים קצרים ברחבי העולם, ולאחר מכן צילם את סרטו העלילתי הארוך הראשון 'היורד למעלה' (2015), שהוקרן בבכורה עולמית בפסטיבל קאן.
* **פרס ראשון,** Cinefondation, פסטיבל קאן, 2008.
* **פרס ראשון,** התחרות הישראלית, הפסטיבל הבינלאומי לסרטי סטודנטים, ת"א, 2008
* **ציון לשבח**, תחרות הדרמה, פסטיבל הקולנוע ירושלים, 2008
* **פרס שני,** תחרות הסטודנטים, פסטיבל הסרטים הבינלאומי סן סבסטיאן, 2008
* **פרס הגראנד פרי**, הפסטיבל הבינלאומי לודז', 2008
* **הסרט העלילתי הטוב ביותר**, פסטיבל VGIK, מוסקבה, 2008
* **פרס ראשון,** פסטיבל Next**,** בוקרשט, 2009
* **מבנה עלילתי מצטיין,** פסטיבל הקולנוע הבינלאומי לסטודנטים, ריו דה ז'ניירו, 2009
* **הסרט הטוב ביותר,** תחרות 4th Cilect Prize, 2009
* **הסרט הטוב היותר,** התחרות הבינלאומית, FIDEC, Huy, בלגיה, 2009

## קישורים חיצוניים

* 
* 
* 
* דף בוגר אלעד קידן באתר סם שפיגל

קטגוריה:סרטי דרמה ישראליים
קטגוריה:סרטי סטודנטים
קטגוריה:בית הספר סם שפיגל לקולנוע ולטלוויזיה
קטגוריה:סרטים ישראליים משנת 2008
שמואל יצחק יפה

הרב **שמואל יצחק יפה** (י"ז בניסן ה'תרמ"ד, 12 באפריל 1884 - י"ז בניסן ה'תשי"ג, 2 באפריל 1953) היה רב ליטאי, רבה של בוריסוב שבפלך מינסק ובסוף ימיו ראב"ד בתל אביב. חתנו של רבי יוסף דוב הלוי סולובייצ'יק, ה"בית הלוי".

## ביוגרפיה
נולד בקובנה לרב צבי יפה מצאצאי ה'לבוש' ולחיה רחל (נהרגה בגטו קובנה בסוף 1941). למד בישיבת סלובודקה והתפרסם בעולם הישיבות. רבי חיים סולובייצ'יק לקח אותו כחתן לאחותו מאביו, פעשא רבקה (ה'תר"ם, 1880 - י"ח בשבט ה'תשל"ג, 1973), בתו של רבי יוסף דוב הלוי סולובייצ'יק (ה"בית הלוי") מאשתו השלישית, ואחותו מאב ואם של הרב שמחה סולובייצ'יק. היא התייתמה בילדותה וגדלה בביתו של אחיה הגדול. לאחר נישואיהם התגורר הזוג בבית אמה האלמנה אסתר ביילא, באותו בניין מגורים שבו גר רבי חיים, והרב יפה למד עמו בחברותא כעשר שנים.

בשנת 1914 התקבל כרב בבוריסוב שבפלך מינסק וכיהן במשרה זו במשך 20 שנה עד שנת 1934, שבה נמלט מרוסיה הסובייטית עלה לארץ ישראל והתמנה כרב, דיין וראב"ד בתל אביב. בתחילה כיהן כרב בשכונת נווה שלום ובהמשך התמנה כמנהל המחלקה לכשרות הבשר וכראש בית הדין לגיטין וחבר הרבנות הראשית בעיר.

אחרי סיום מלחמת העולם השנייה היה פעיל מאוד בהיתר עגונות מלחמת העולם השנייה.

הרב יפה נפטר ביום הולדתו ה-69, בחול המועד פסח, י"ז בניסן ה'תשי"ג, 2 באפריל 1953. ונקבר למחרת ביום שישי בצהריים בבית הקברות נחלת יצחק במעמד רבנים וקהל רב.

## משפחתו
הותיר אחריו בן: הרב יוסף דובער יפה, שערך את כתביו ופרסמם בספר "רמת שמואל".

ושתי בנות:
* אסתר ליבא נישאה לרב דניאל מובשוביץ, רבה של זורביץ, רב שכונת צ'לנוב ובית הכנסת "פועלי צדק", וחבר הרבנות הראשית בתל אביב.
* צביה נישאה לרב בצלאל מסטבוים, רב שכונה בתל אביב.

## קישורים חיצוניים
* 
* הרב כתריאל פישל טכורש, 'זיכרון להולכים : הרב ר' שמואל יצחק יפה ז"ל', הצופה, 04/05/1953, עמ' 3
;ספרו
* 

## הערות שוליים

קטגוריה:בוגרי ישיבת כנסת ישראל (סלבודקה)
קטגוריה:משפחת סולובייצ'יק
שמואל יצחק
קטגוריה:רבנים ליטאים
קטגוריה:תל אביב-יפו: אישים
קטגוריה:מחברי ספרות תורנית
קטגוריה:ישראלים שנולדו ב-1884
ימין כלפון

הרב **ימין כלפון** (1845 – 1929) היה שד"ר ואיש ציבור בטבריה ובחיפה, ומפעילי הקמת שכונת ארד אל-יהוד בעיר.

## ביוגרפיה
נולד בתטואן שבמרוקו בשנת 1845 (ה'תר"ה) לאסתר ולרב אברהם רפאל כלפון, שכיהן בהמשך כרב בטבריה ובחיפה.

בשנת 1860 (ה'תר"ך) עלו עמו הוריו לארץ ישראל והשתכנו בטבריה, שם החל ללמוד בישיבתו של הרב דוד עבו. בסיום לימודיו הוסמך לרבנות על ידי הרב חיים שמואל הכהן קונורטי. לאחר תקופת מגורים בטבריה עבר להתגורר בחיפה, שם עסק במסחר, ובשנת 1885 (ה'תרמ"ה) נישא לזהרה בת הרב נפתלי לרידו.

במסגרת פעילותו הציבורית נסע בשליחות כשד"ר מטעם מספר מוסדות ציבוריים בארץ ישראל לטורקיה, אפגניסטן, בולגריה ויוון. כן היה מקושר לקונסולים שונים ולמופתי שייח' מוחמד מראד.

לאחר פטירת הרב מסעוד התשואל בשנת 1909 (ה'תרס"ט), סייע לרב יהודה הלוי בענייני הרבנות בחיפה. כשנוסדה הסתדרות הספרדים בעיר, נמנה עם פעיליה וסייע בהשגת כספים לקניית האדמה שעליה נבנתה שכונת ארד אל יהוד.

כדי לא להתפרנס מכספי החלוקה, סירב לכהן כרב בטבריה, ובמקום זאת עסק לפרנסתו במסחר חומרי בניין.

הלך לעולמו בחיפה ב-1 בינואר 1929 (י"ט בטבת ה'תרפ"ט). נקבר באהל רבי אבדימי דמן חיפה בבית העלמין היהודי הישן של חיפה.

נכדו היה מרדכי כלפון, ואחיינו היה אברהם כלפון.
 
ממוזער|מצבתו של רבי ימין כלפון באהל רבי אבדימי דמן חיפה

## קישורים חיצוניים
* 
* מצבתו באתר "עדה המצבה"

קטגוריה:אישים הקבורים בבית העלמין היהודי הישן של חיפה
קטגוריה:אנשי עליות קדומות לארץ ישראל
קטגוריה:חיפה: אישים
קטגוריה:טבריה: רבנים
קטגוריה:שד"רים
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1845
קטגוריה:ארץ-ישראלים שנפטרו ב-1929
כיף (מחווה)

[200px|ממוזער|שמאל|נותנים כיף בכנס [ויקימניה, 2013]]
**כִּיף** (מערבית, בספרדית: **Chocar los cinco**; באנגלית: **High five**) מתאר מחווה גופנית, המבוצעת בדרך כלל כששני אנשים מצמידים רגעית את כף היד של האחד לכף ידו של האחר, כששתיהן מורמות למעלה, בערך בגובה הראש. שתי כפות הידיים מוצמדות אחת לשנייה, מחליקות או טופחות. המחווה משמשת להבעת אחווה, שמחה, שביעות רצון וכסימן ברכה.

המושג נכלל במילון אוקספורד בתחילת שנות השמונים. התנועה נוצרה כנראה בסוף שנות השבעים בין שחקני בייסבול, כשיכלול של התנועה "low five" המתבצעת בגובה נמוך, והייתה מקובלת, בעיקר בין האפרו-אמריקאים, מאז מלחמת העולם השנייה.


קובץ:HFE Too Slow 1.JPG|גבר ואישה מבצעים "כיף"


## ראו גם
* לחיצת יד
* כיף מרפק

## קישורים חיצוניים

## הערות שוליים

קטגוריה:מחוות גופניות
קטגוריה:כפות ידיים
פורטיה

ממוזער|איור המראה את קו הראייה של הפורטיה
**פורטיה** (שם מדעי: *Portia*) הוא סוג של עכבישים ממשפחת הקופצניים החיים באזורים הטרופיים והסובטרופיים של העולם הישן, לרבות באפריקה, מדגסקר, הודו וסביבותיה, סין, דרום-מזרח אסיה ואוסטרליה. עכבישים אלה ידועים במזונם העיקרי - מיני עכבישים אחרים שבמקרים רבים גדולים מהם בהרבה.

אלו עכבישים קטנים יחסית. אורך הנקבות 5-10 מ"מ ואורך הזכרים רק 5-7 מ"מ. הם בעלי עיניים גדולות ומורכבות ובעלי ניבים ארסיים. הם אינם טווים קורים והם מכוסים בחומר דמוי שערות על גופם. עכבישים אלו יכולים לקפוץ לגובה פי 50 מאורך גופם.

הם צדים עכבישים אחרים במספר שיטות. עכבישים אלה נחשבים לבעלי אינטליגנציה גבוהה מאוד ביחס לחסרי חוליות ויכולים לראות את העולם באופן תלת-ממדי, כך שכשהם נפגשים עם עכביש בקורים הם יכולים לקפץ מעלה העומד מעל הקור היישר אל העכביש שבמרכז הרשת, אך דרך זו נרכשת במהלך דרך של ניסוי וטעייה. כמו כן הם יכולים לפתות את העכביש על ידי התחזות לחרק הנלכד בקור. כשהעכביש בא לצוד את ה"חרק" הוא נטרף. הם יכולים להתחזות למשך זמן רב עד שהעכביש מתפתה לחקור את הפיתיון. הם יודעים לצוד אפילו עכבישים מהמשפחה יורקניים (Scytodidae) שהורגים את טרפם באמצעות יריקת קורים דביקים מפיותיהם על טרפם שבמקרים רבים כולל עכבישים קופצניים. הפורטיות צדים אותם על ידי מעקב מאחוריהם וקפיצה עליהם כשדעתם מוסחת.

כמו הרבה מיני עכבישים הפורטיות הם קניבלים והנקבות הענקיות טורפות את הזכרים לאחר ההזדווגות או אף לפניה.

### מיני הפורטיה
* Portia africana
* Portia albimana
* Portia assamensis
* Portia crassipalpis
* Portia fimbriata
* Portia heteroidea
* Portia hoggi
* Portia jianfeng
* Portia labiata
* Portia orientalis
* Portia quei
* Portia schultzi
* Portia songi
* Portia strandi
* Portia taiwanica
* Portia wui
* Portia zhaoi
## קישורים חיצוניים

## הערות שוליים

קטגוריה:בעלי חיים שתוארו ב-1878
קטגוריה:טקסונים שתוארו בידי פרדיננד כרש
קטגוריה:קופצניים
קטגוריה:הודו: עכבישים
אליהו כרמיאלי

** אליהו כרמיאלי** (1893 – 30 ביוני 1960) איש ציבור וביטחון ישראלי, שכיהן כראש המועצה האזורית "יזרעאל" (לפני שאוחדה עם המועצה האזורית קישון למועצה האזורית עמק יזרעאל) בשנים 1941 – 1951.
## חייו
כרמיאלי נולד באימפריה הרוסית (בתחומי אוקראינה של ימינו). הוא עלה לארץ ישראל בשנת 1912. הוא עבד כפועל חקלאי וכשומר ברוחמה, בית שמן ומושבות נוספות. הוא התחתן עם חנה והתגרש ממנה, כשגר במנחמיה.

הוא הצטרף לקיבוץ דגניה ג', ממנו יצאו מייסדי גניגר. בקיבוץ דגניה ג' הוא גר בצריף עם בנו הפעוט, שנולד ב-1916. בהמשך בנו גודל כילד חוץ בקיבוצים שונים, בלא נוכחות קבועה של אמו או אביו. ב-1928 התחתן כרמיאלי עם מלכה ונולדו להם שלושה ילדים.

כרמיאלי כיהן משנת 1929 כיושב ראש ועד גוש המושבים, שהבריטים עמדו להכיר בו כמועצת יזרעאל. בעת ההכרה במועצה, ב-1941 הוא מונה לכהן כראש המועצה הראשון שלה. ב-27 בינואר 1942, מליאת המועצה הנבחרת אשררה את המינוי בהצבעה.

בעת שהיה ראש מועצה, היה חבר גם בארגון המועצות האזוריות. בתקופת הצנע היה מפקח על המזון במחוז הצפון. בהמשך חזר לעבוד במזכירות הקבוצה, ופרסם גם מאמרים פובליציסטיים בעיתונות.

כרמיאלי נפטר מהתקף לב, בבית החולים העמק. הותיר אישה וארבעה ילדים. הובא למנוחות בבית העלמין בגניגר .

## קישורים חיצוניים

## הערות שוליים

קטגוריה:ראשי המועצה האזורית עמק יזרעאל
קטגוריה:ישראלים ילידי האימפריה הרוסית
קטגוריה:גניגר: אישים
קטגוריה:אנשי העלייה השנייה
קטגוריה:אישים הקבורים בגניגר
קטגוריה:ישראלים שנולדו ב-1893
קטגוריה:ישראלים שנפטרו ב-1960